**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟΝ ΑΛΕΞΑΝΔΡΟ ΠΑΠΑΔΙΑΜΑΝΤΗ**

**Θέμα: Παρουσίαση ζωής και έργου του Αλέξανδρου Παπαδιαμάντη**

**(ΔΕ ΘΑ ΔΙΑΒΑΖΕΤΕ, θα τα λέτε απ’ έξω, ρίχνοντας βέβαια ματιές σε σημειώσεις ή στο powerpoint. Θα προσπαθήσετε να παρουσιάσετε το θέμα σας σαν να είστε καθηγητές/τριες. Θα σας βοηθάω όπου δυσκολεύεστε.)**

Σύντομο powerpoint που θα περιλαμβάνει πληροφορίες για ζωή και έργο (**Δε θέλω ν’ αντιγράψετε αυτολεξεί καμία ιστοσελίδα αλλά να συνθέσετε στοιχεία από το σχολικό βιβλίο και τις άλλες πηγές**).Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (πάνω από 20)

**Α) Η ΖΩΗ ΤΟΥ**

**Μία παράγραφος με βασικές πληροφορίες: Γέννηση (τόπος και χρονολογία), σπουδές, επάγγελμα για βιοπορισμό, θάνατος**

**Β) ΤΟ ΕΡΓΟ ΤΟΥ**

**α) Σε ποια λογοτεχνική σχολή ανήκει β) σε ποιο είδος λογοτεχνικό είδος (π.χ. μυθιστόρημα, διήγημα, θέατρο;) διέπρεψε γ) τίτλοι των πιο γνωστών έργων του και ποιο θεωρείται το καλύτερο δ) βασικά χαρακτηριστικά του έργου του ε) γλώσσα του έργου του** (αυτά μπορούν να χρησιμοποιηθούν ως τίτλοι στις διαφάνειές σας)

**ΔΟΜΗ ΠΑΡΟΥΣΙΑΣΗΣ**

1η διαφάνεια: τίτλος εργασίας, σχολείο, μάθημα, σχολικό έτος, ονοματεπώνυμο μαθητών και καθηγήτριας

Συνέχεια: Διαφάνειες με τίτλο, ευανάγνωστο κείμενο και εικόνες

Τελική διαφάνεια: οι πηγές που χρησιμοποιήσατε

ΠΗΓΕΣ

1. Σχολικό βιβλίο: βιογραφικό σημείωμα Αλέξανδρου Παπαδιαμάντη, σελ. 78
2. Υπουργείο Παιδείας και Πολιτισμού (Κύπρου), *Διηγήματα Αλέξανδρου Παπαδιαμάντη. Βιβλίο εκπαιδευτικού.* Έρευνα-συγγραφή: Αγάθη Ερωτοκρίτου, φιλόλογος, α΄έκδοση 2010 (φωτοτυπία)
3. <https://www.lifo.gr/articles/book_articles/84888> : εικόνες του Παπαδιαμάντη

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟΝ ΠΟΙΗΤΗ**

**ΚΩΣΤΑ ΚΑΡΥΩΤΑΚΗ**

Α) Η ΖΩΗ ΤΟΥ

Να διαβάσετε τα βιογραφικά του Καρυωτάκη και να φτιάξετε ένα **σύντομο** powerpoint για να το παρουσιάσετε στην τάξη (βασικές πληροφορίες σε 2-3 διαφάνειες για: γέννηση, σπουδές, εργασία, συνδικαλιστική δράση, σχέση με τη Μαρία Πολυδούρη, θάνατο). Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (μεγαλύτερο του 20)

ΠΗΓΕΣ

1. σχολικό βιβλίο: βιογραφικό σημείωμα Καρυωτάκη, σ. 187
2. <https://users.sch.gr/ipap/Ellinikos_Politismos/logotexnia/Biografies/kariotakis.htm>
3. Το σημείωμα της αυτοκτονίας

*«Είναι καιρός να φανερώσω την τραγωδία µου. Το µεγαλύτερό µου ελάττωµα στάθηκε η αχαλίνωτη περιέργειά µου, η νοσηρή φαντασία και η προσπάθειά µου να πληροφορηθώ για όλες τις συγκινήσεις, χωρίς τις περσότερες, να µπορώ να τις αισθανθώ. Τη χυδαία όµως πράξη που µου αποδίδεται τη µισώ. Εζήτησα µόνο την ιδεατή ατµόσφαιρά της, την έσχατη πικρία. Ούτε είµαι ο κατάλληλος άνθρωπος για το επάγγελµα εκείνο. Ολόκληρο το παρελθόν µου πείθει γι’ αυτό. Κάθε πραγµατικότης µου ήταν αποκρουστική.*

*Είχα τον ίλιγγο του κινδύνου. Και τον κίνδυνο που ήρθε τον δέχοµαι µε πρόθυµη καρδιά. Πληρώνω για όσους, καθώς εγώ, δεν έβλεπαν κανένα ιδανικό στη ζωή τους, έµειναν πάντα έρµαια των δισταγµών τους, ή εθεώρησαν την ύπαρξή τους παιχνίδι χωρίς ουσία. Τους βλέπω να έρχονται ολοένα περισσότεροι µαζί µε τους αιώνες. Σ’ αυτούς απευθύνοµαι. Αφού εδοκίµασα όλες τις χαρές!!! είµαι έτοιµος για έναν ατιµωτικό θάνατο. Λυπούµαι τους δυστυχισµένους γονείς µου, λυπούµαι τα αδέλφια µου. Αλλά φεύγω µε το µέτωπο ψηλά. Ήµουν άρρωστος.*

*Σας παρακαλώ να τηλεγραφήσετε, για να προδιαθέσετε την οικογένειά µου, στο θείο µου ∆ηµοσθένη Καρυωτάκη, οδός Μονής Προδρόµου, πάροδος Αριστοτέλους, Αθήνας.*

 *Κ.Γ.Κ.
[Υ.Γ.] Και για ν’ αλλάξουµε τόνο. Συµβουλεύω όσους ξέρουν κολύµπι να µην επιχειρήσουνε ποτέ να αυτοκτονήσουν δια θαλάσσης. Ολη νύχτα απόψε επί δέκα ώρες, εδερνόµουν µε τα κύµατα. Ήπια άφθονο νερό, αλλά κάθε τόσο, χωρίς να καταλάβω πώς, το στόµα µου ανέβαινε στην επιφάνεια. Ωρισµένως, κάποτε, όταν µου δοθεί η ευκαιρία, θα γράψω τις εντυπώσεις ενός πνιγµένου.*

*Κ.Γ.Κ.»*

Β) ΤΟ ΕΡΓΟ ΤΟΥ

1) Τίτλοι ποιητικών συλλογών του 2) Σε ποια λογοτεχνική γενιά και λογοτεχνικό ρεύμα ανήκει; 3) Ποια τα χαρακτηριστικά της ποίησής του; (θέματα των ποιημάτων του, διάθεση, κυρίαρχα συναισθήματα, γλώσσα, στιχουργική): για να απαντήσετε, διαβάστε πρώτα με τη δική σας ματιά τα ποιήματά του και μετά τις άλλες πηγές.

ΠΗΓΕΣ:

1)Σχολικό βιβλίο: βιογραφικό σημείωμα Καρυωτάκη, σ. 187 και σ. 171

2) <http://fotodendro.blogspot.com/> (στη δεξιά στήλη «Ετικέτες» επιλέγετε «Κώστας Καρυωτάκης»)

3) Το παρακάτω κείμενο

*Μολονότι περιορισμένο σε έκταση το ποιητικό έργο του Καρυωτάκη, καθώς και τα ελάχιστα δείγματα της πεζογραφίας*

*του, συγκροτούν ένα ολοκληρωμένο και ιδιαίτερο λογοτεχνικό σύμπαν, στο οποίο εμφανίζονται συγκεκριμένα*

*θεματολογικά χαρα­κτηριστικά: αφενός, τα εναλλασσόμενα θέματα του θανάτου και του έρωτα, καθώς και*

*τα μοτίβα της απελπισίας, της απαι­σιοδοξίας, του χρόνου, του χαμένου ονείρου· αφετέρου, η έντο­νη διάθεση για*

 *αμφισβήτηση, για κοινωνική κριτική (σε μια εποχή έντονων ιστορικών συνθηκών, όπως η Μικρασιατική Καταστροφή*

 *και το προσφυγικό ζήτημα, η κοινωνική αναταραχή, με τις αλλαγές δέκα κυβερνήσεων και τα στρατιωτικά κινήματα*

*της περιόδου 1924-1928) και, ιδίως, η σάτιρα. Ο Τ. Άγρας, θέλοντας να εξηγήσει την ολοένα μεγαλύτερη τροπή του*

*Κ. προς τη σάτιρα, παρατηρούσε: «Ποιο συναίσθημα πε­ριμένει τον άνθρωπο, αν εξακολουθήσει να ζει και δεν συντρι­βεί,*

*ύστερ' απ' την απογοήτευση την πλέον οριστική; Η σάτι­ρα». Πρέπει να σημειωθεί ότι η σάτιρα, εξελιγμένη κατά βάση σε*

*σαρκασμό, συχνά βγαίνει από τον περιορισμένο κύκλο του προσωπικού δράματος, αλλά γίνεται και πολιτική σάτιρα, όπως*

*εκφράζεται, λ.χ., στα ποιήματα του «Στο άγαλμα της ελευθε­ρίας που φωτίζει τον κόσμο», «Ο Μιχαλιός», «Ωδή εις*

*Ανδρέαν Κάλβον», «Η πεδιάς και το νεκροταφείον. (από το Λεξικό Νεοελληνικής Λογοτεχνίας, εκδ. Πατάκη, Αθήνα 2007,*

*σ.1046)*

Ποιήματα Καρυωτάκη (επιλογή)

|  |  |
| --- | --- |
| **Ο ΜΙΧΑΛΙΟΣ (1927**)Το Μιχαλιό τον πήρανε στρατιώτη.Καμαρωτά ξεκίνησε κι ωραίαμε το Μαρή και με τον Παναγιώτη.Δεν μπόρεσε να μάθει καν το «επ' ώμου».Όλο εμουρμούριζε: «Κυρ Δεκανέα,άσε με να γυρίσω στο χωριό μου».Τον άλλο χρόνο, στο νοσοκομείο,αμίλητος τον ουρανό κοιτούσε.Εκάρφωνε πέρα, σ' ένα σημείο,το βλέμμα του νοσταλγικό και πράο,σα να 'λέγε, σα να παρακαλούσε:«Αφήστε με στο σπίτι μου να πάω».Κι ο Μιχαλιός επέθανε στρατιώτης.Τον ξεπροβόδισαν κάτι φαντάροι,μαζί τους ο Μαρής κι ο Παναγιώτης.Απάνω του σκεπάστηκεν ο λάκκος,μα του άφησαν απέξω το ποδάρι:Ήταν λίγο μακρύς ο φουκαράκος.**ΙΔΑΝΙΚΟΙ ΑΥΤΟΧΕΙΡΕΣ (1927)**Γυρίζουν το κλειδί στην πόρτα, παίρνουντα παλιά, φυλαγμένα γράμματά τους,διαβάζουν ήσυχα, κι έπειτα σέρνουνγια τελευταία φορά τα βήματά τους.Ήταν η ζωή τους, λένε, τραγωδία.Θεέ μου, το φρικτό γέλιο των ανθρώπων,τα δάκρυα, ο ίδρως, η νοσταλγίατων ουρανών, η ερημιά των τόπων.Στέκονται στο παράθυρο, κοιτάνετα δέντρα, τα παιδιά, πέρα τη φύση,τους μαρμαράδες που σφυροκοπάνε,τον ήλιο που για πάντα θέλει δύσει.Όλα τελείωσαν. Το σημείωμα να το,σύντομο, απλό, βαθύ, καθώς ταιριάζει,αδιαφορία, συγχώρηση γεμάτογια κείνον που θα κλαίει και θα διαβάζει.Βλέπουν τον καθρέφτη, βλέπουν την ώρα,ρωτούν αν είναι τρέλα τάχα ή λάθος,«όλα τελείωσαν» ψιθυρίζουν «τώρα»,πως θ' αναβάλουν βέβαιοι κατά βάθος.. | **ΤΕΛΕΥΤΑΙΟ ΤΑΞΙΔΙ)** (Από **Ελεγεία και Σάτιρες, 1927**)Καλό ταξίδι, αλαργινό καράβι μου, στου απείρουκαι στης νυχτός την αγκαλιά, με τα χρυσά σου φώτα!Να 'μουν στην πλώρη σου ήθελα, για να κοιτάζω γύρουσε λιτανεία να περνούν τα ονείρατα τα πρώτα.Η τρικυμία στο πέλαγος και στη ζωή να παύει,μακριά μαζί σου φεύγοντας πέτρα να ρίχνω πίσω,να μου λικνίζεις την αιώνια θλίψη μου, καράβι,δίχως να ξέρω πού με πας και δίχως να γυρίσω!**Πρέβεζα (1928)** Θάνατος είναι οι κάργες που χτυπιούνται στους μαύρους τοίχους και στα κεραμίδια,θάνατος οι γυναίκες, που αγαπιούνται καθώς να καθαρίζανε κρεμμύδια. Θάνατος οι λεροί, ασήμαντοι δρόμοιμε τα λαμπρά, μεγάλα ονόματά τους,ο ελαιώνας, γύρω η θάλασσα, κι ακόμηο ήλιος, θάνατος μέσα στους θανάτους. Θάνατος ο αστυνόμος που διπλώνειγια να ζυγίσει μια "ελλιπή" μερίδα,θάνατος τα ζουμπούλια στο μπαλκόνικι ο δάσκαλος με την εφημερίδα. Βάσις, Φρουρά, Εξηκονταρχία Πρεβέζης.Την Κυριακή θ' ακούσουμε τη μπάντα.Επήρα ένα βιβλιάριο Τραπέζης,πρώτη κατάθεσις δραχμαί τριάντα. Περπατώντας αργά στην προκυμαία."υπάρχω;" λες, κι ύστερα "δεν υπάρχεις!"Φτάνει το πλοίο. Υψωμένη σημαία.Ίσως έρχεται ο κύριος Νομάρχης. Αν τουλάχιστον, μέσα στους ανθρώπουςαυτούς, ένας επέθαινε από αηδία...Σιωπηλοί, θλιμμένοι, με σεμνούς τρόπους,θα διασκεδάζαμε όλοι στην κηδεία.  |

Γ) ΜΕΛΟΠΟΙΗΜΕΝΑ ΠΟΙΗΜΑΤΑ ΤΟΥ

Επιλέξτε **4** μελοποιημένα ποιήματα από το cd, ακούστε τα έχοντας τους στίχους μπροστά σας (από το διαδίκτυο ή μια έκδοση ποιημάτων του Καρυωτάκη) και επιλέξτε 1 ή 2 τραγούδια που νομίζετε ότι πρέπει ν’ ακούσουν όλοι οι συμμαθητές/τριες σας

ΟΔΗΓΙΕΣ ΓΙΑ ΤΗΝ ΠΑΡΟΥΣΙΑΣΗ

Powerpoint: 1η διαφάνεια: σχολείο-σχολικό έτος, μάθημα, τίτλος εργασίας, τμήμα και ονόματα μαθητών και καθηγήτριας. Συνέχεια: Διαφάνειες με τίτλο, ευανάγνωστο κείμενο και εικόνες

Τελική διαφάνεια: πηγές της εργασίας σας

**ΔΕ ΘΑ ΔΙΑΒΑΖΕΤΕ, θα τα λέτε απ’ έξω, ρίχνοντας βέβαια ματιές σε σημειώσεις ή στο powerpoint. Θα προσπαθήσετε να παρουσιάσετε το θέμα σας σαν να είστε καθηγητές/τριες. Θα σας βοηθάω όπου δυσκολεύεστε.**

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟΝ ΠΟΙΗΤΗ**

**ΓΙΩΡΓΟ ΣΕΦΕΡΗ**

Α) Η ΖΩΗ ΤΟΥ

Να διαβάσετε τα βιογραφικά του Σεφέρη και να φτιάξετε ένα **σύντομο** powerpoint για να το παρουσιάσετε στην τάξη (βασικές πληροφορίες σε 2-3 διαφάνειες για: γέννηση, σπουδές, εργασία, θάνατο). Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (μεγαλύτερο του 20)

ΠΗΓΕΣ

1. Σχολικό βιβλίο: βιογραφικό σημείωμα του Σεφέρη, σ. 224-225
2. <https://users.sch.gr/ipap/Ellinikos_Politismos/logotexnia/Biografies/seferis.htm>

Β) ΤΟ ΕΡΓΟ ΤΟΥ

1) Σε ποια λογοτεχνική γενιά και ποιο λογοτεχνικό ρεύμα ανήκει; 2) η βράβευση με νόμπελ 3) Ποια τα χαρακτηριστικά της ποίησής του; (θέματα, διάθεση, ύφος, σχέση με την ελληνική ποιητική παράδοση) Για να απαντήσετε, διαβάστε πρώτα με τη δική σας ματιά τα ποιήματά του στο σχολικό βιβλίο και μετά τις άλλες πηγές.

ΠΗΓΕΣ

1. Σχολικό βιβλίο: βιογραφικό σημείωμα του Σεφέρη, σ. 224-225 και σ. 198
2. <http://loukia-gregoriou.blogspot.com/2012/01/blog-post_1640.html>

Γ) ΜΕΛΟΠΟΙΗΜΕΝΑ ΠΟΙΗΜΑΤΑ ΤΟΥ

Αναζητήστε στο διαδίκτυο μελοποιημένα ποιήματα του Σεφέρη, ακούστε τα έχοντας τους στίχους μπροστά σας (από το διαδίκτυο ή μια έκδοση ποιημάτων του Σεφέρη) και επιλέξτε 1 ή 2 τραγούδια που νομίζετε ότι πρέπει ν’ ακούσουν όλοι οι συμμαθητές/τριες σας

ΟΔΗΓΙΕΣ ΓΙΑ ΤΗΝ ΠΑΡΟΥΣΙΑΣΗ

Powerpoint: 1η διαφάνεια: σχολείο-σχολικό έτος, μάθημα, τίτλος εργασίας, τμήμα και ονόματα μαθητών και καθηγήτριας. Συνέχεια: Διαφάνειες με τίτλο, ευανάγνωστο κείμενο και εικόνες

Τελική διαφάνεια: πηγές της εργασίας σας

**ΔΕ ΘΑ ΔΙΑΒΑΖΕΤΕ, θα τα λέτε απ’ έξω, ρίχνοντας βέβαια ματιές σε σημειώσεις ή στο powerpoint. Θα προσπαθήσετε να παρουσιάσετε το θέμα σας σαν να είστε καθηγητές/τριες. Θα σας βοηθάω όπου δυσκολεύεστε.**

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟΝ ΠΟΙΗΤΗ**

**ΟΔΥΣΣΕΑ ΕΛΥΤΗ**

Α) Η ΖΩΗ ΤΟΥ

Να διαβάσετε τα βιογραφικά του Ελύτη και να φτιάξετε ένα **σύντομο** powerpoint για να το παρουσιάσετε στην τάξη (βασικές πληροφορίες σε 2-3 διαφάνειες για: γέννηση, σπουδές, εργασία, θάνατο). Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (μεγαλύτερο του 20)

ΠΗΓΕΣ

1. Σχολικό βιβλίο: βιογραφικό σημείωμα του Ελύτη, σ. 262
2. <https://users.sch.gr/ipap/Ellinikos_Politismos/logotexnia/Biografies/elitis.htm>

Β) ΤΟ ΕΡΓΟ ΤΟΥ

1) Σε ποια λογοτεχνική γενιά ανήκει; 2) από ποιο λογοτεχνικό ρεύμα επηρεάστηκε; 3) η βράβευση με νόμπελ 4) χαρακτηριστικά του έργου του (θέματα που κυριαρχούν στην ποίησή του, διάθεση, σχέση με την ελληνική ποιητική παράδοση εικονοποιία) Για να απαντήσετε, διαβάστε πρώτα με τη δική σας ματιά τα ποιήματά του στο σχολικό βιβλίο και μετά τις άλλες πηγές.

ΠΗΓΕΣ

1. Σχολικό βιβλίο: βιογραφικό σημείωμα του Ελύτη, σ. 262 και σ. 198
2. <http://fotodendro.blogspot.com/2012/02/blog-post_12.html>

Γ) ΜΕΛΟΠΟΙΗΜΕΝΑ ΠΟΙΗΜΑΤΑ ΤΟΥ

Αναζητήστε στο διαδίκτυο μελοποιημένα ποιήματα του Ελύτη, ακούστε τα έχοντας τους στίχους μπροστά σας (από το διαδίκτυο ή μια έκδοση ποιημάτων του Ελύτη) και επιλέξτε 1 ή 2 τραγούδια που νομίζετε ότι πρέπει ν’ ακούσουν όλοι οι συμμαθητές/τριες σας

ΟΔΗΓΙΕΣ ΓΙΑ ΤΗΝ ΠΑΡΟΥΣΙΑΣΗ

Powerpoint: 1η διαφάνεια: σχολείο-σχολικό έτος, μάθημα, τίτλος εργασίας, τμήμα και ονόματα μαθητών και καθηγήτριας. Συνέχεια: Διαφάνειες με τίτλο, ευανάγνωστο κείμενο και εικόνες

Τελική διαφάνεια: πηγές της εργασίας σας

**ΔΕ ΘΑ ΔΙΑΒΑΖΕΤΕ, θα τα λέτε απ’ έξω, ρίχνοντας βέβαια ματιές σε σημειώσεις ή στο powerpoint. Θα προσπαθήσετε να παρουσιάσετε το θέμα σας σαν να είστε καθηγητές/τριες. Θα σας βοηθάω όπου δυσκολεύεστε.**

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟΝ ΠΟΙΗΤΗ**

**ΓΙΑΝΝΗ ΡΙΤΣΟ**

Α) Η ΖΩΗ ΤΟΥ

Να διαβάσετε τα βιογραφικά του Ρίτσου και να φτιάξετε ένα **σύντομο** powerpoint για να το παρουσιάσετε στην τάξη (βασικές πληροφορίες σε 2-3 διαφάνειες για: γέννηση, σπουδές, εργασία, εξορίες, θάνατο). Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (μεγαλύτερο του 20)

ΠΗΓΕΣ

1) Σχολικό βιβλίο: βιογραφικό σημείωμα του Ρίτσου, σ. 241

2) <https://users.sch.gr/ipap/Ellinikos_Politismos/logotexnia/Biografies/ritsos.htm>

Β) ΤΟ ΕΡΓΟ ΤΟΥ

1) Σε ποια λογοτεχνική γενιά ανήκει; 2) από ποιο λογοτεχνικό ρεύμα επηρεάστηκε; 3) χαρακτηριστικά του έργου του (θέματα που κυριαρχούν στην ποίησή του, τρόπος έκφρασης, εικονοποιία) Για να απαντήσετε, διαβάστε πρώτα με τη δική σας ματιά τα ποιήματά του στο σχολικό βιβλίο και μετά τις άλλες πηγές.

ΠΗΓΕΣ

1. Σχολικό βιβλίο: βιογραφικό σημείωμα του Ρίτσου, σ. 241 και σ. 198
2. <http://fotodendro.blogspot.com/2014/07/blog-post_13.html>
3. *Ο χαρακτηρισμός πολυγράφος για τον Ρίτσο λίγο έχει νόημα, αν δεν προσδιορίσουμε το μέγεθος της πολυγραφίας του. Γιατί το ποιητικό του έργο (και σ’ αυτό θα πρέπει να υπολογίσουμε και τις 41 ανέκδοτες ακόμη συλλογές του) είναι σε όγκο τόσο μεγάλο, που σε σύγκριση με αυτό το έργο των συνήθων πολυγράφων ποιητών να φαίνεται ισχνό. Λ.χ. είναι τρεις φορές μεγαλύτερο από το ογκώδες ποιητικό έργο του*[*Παλαμά*](http://www.greek-language.gr/digitalResources/literature/education/literature_history/search.html?details=65)*, το οποίο, με τη σειρά του, είναι σχεδόν διπλάσιο σε έκταση από το ποιητικό έργο του*[*Σικελιανού*](http://www.greek-language.gr/digitalResources/literature/education/literature_history/search.html?details=76)*, που θα μπορούσε κι αυτός να χαρακτηριστεί πολυγράφος ποιητής. Με άλλα λόγια, ο Ρίτσος είναι —κατά πολύ— ο πολυγραφότερος Νεοέλληνας ποιητής (ενδεχομένως και ο πολυγραφότερος ποιητής του αιώνα μας παγκοσμίως), κι αυτό είναι το πρώτο χαρακτηριστικό της πολυγραφίας του.*

*Το δεύτερο είναι η ποιότητά της. Με την εξαίρεση των πολιτικών ποιημάτων του, που είναι προφανές ότι ο Ρίτσος τα έγραφε όχι από πραγματική ποιητική ανάγκη (ότι έκανε συνειδητά μια παραχώρηση στην ιδεολογία του), τα ποιήματά του που πέφτουν κάτω από ένα ανεκτό αισθητικό επίπεδο είναι πολύ λιγότερα απ’ όσα θα περίμενε κανείς από έναν τόσο πολυγράφο ποιητή — κι αυτό αποτελεί ποιητικό φαινόμενο. Δεν βρίσκω ποιητή της εποχής μας που θα μπορούσε ως προς αυτό να παραβληθεί με τον Ρίτσο. Ίσως ο μόνος καλλιτέχνης με τον οποίο θα μπορούσαμε, αναλογικά, να παρομοιάσουμε τον Ρίτσο είναι ο Πικάσσο, τα καλλιτεχνικά αποθέματα του οποίου ήταν αξιοθαύμαστης, για τον όγκο τους, ποιότητας.*

*Δεν υπάρχει αμφιβολία ότι η υπέρμετρη έκταση αποβαίνει εις βάρος του ποιητικού έργου του Ρίτσου: το καθιστά δύσχρηστο, αφού κάνει την πρόσβασή μας στα καλύτερα ποιήματά του κοπιαστική. Αυτό όμως δεν μειώνει την αξία του, αν κρίνουμε την αξία ενός ποιητικού έργου από το άθροισμα της αξίας των σημαντικών ποιημάτων που περιέχει και όχι από το άθροισμα της αξίας των ποιημάτων που το αποτελούν. Τα σημαντικά ποιήματα του Ρίτσου, αυτά που καθορίζουν το ποιητικό του ανάστημα, είναι ποιήματα τέτοιας συναισθηματικής διαύγειας και συγκινησιακής πυκνότητας, που όμοιά τους δεν συναντάμε συχνά στη νεοελληνική ποίηση. Αυτά τα ποιήματα, πιστεύω, καταξιώνουν τον Ρίτσο ως μεγάλο ποιητή. Στα ποιήματα αυτά, που είναι τα περισσότερα μικρής εκτάσεως και τα οποία όλα μαζί συγκροτούν ένα ποιητικό corpus όχι μικρότερο σε όγκο από το corpus των καλύτερων ποιημάτων άλλων μεγάλων ποιητών, ο Ρίτσος εκφράζει το αίσθημα της φθοράς και του χρόνου (που είναι, μαζί με το συναφές αίσθημα της καθημερινότητας, τα βασικά του θέματα) λεπτότερα απ’ ό,τι ο*[*Καβάφης*](http://www.greek-language.gr/digitalResources/literature/education/literature_history/search.html?details=118)*και ο*[*Σεφέρης*](http://www.greek-language.gr/digitalResources/literature/education/literature_history/search.html?details=75)*.*

Νάσος Βαγενάς, «Ένας Πικάσσο της ποίησης». *Σημειώσεις από το τέλος του αιώνα*, Κέδρος, Αθήνα 1999, 111-112.

Γ) ΜΕΛΟΠΟΙΗΜΕΝΑ ΠΟΙΗΜΑΤΑ ΤΟΥ

Αναζητήστε στο διαδίκτυο μελοποιημένα ποιήματα του Ρίτσου, ακούστε τα έχοντας τους στίχους μπροστά σας (από το διαδίκτυο ή μια έκδοση ποιημάτων του Ρίτσου) και επιλέξτε 1 ή 2 τραγούδια που νομίζετε ότι πρέπει ν’ ακούσουν όλοι οι συμμαθητές/τριες σας

ΟΔΗΓΙΕΣ ΓΙΑ ΤΗΝ ΠΑΡΟΥΣΙΑΣΗ

Powerpoint: 1η διαφάνεια: σχολείο-σχολικό έτος, μάθημα, τίτλος εργασίας, τμήμα και ονόματα μαθητών και καθηγήτριας. Συνέχεια: Διαφάνειες με τίτλο, ευανάγνωστο κείμενο και εικόνες

Τελική διαφάνεια: πηγές της εργασίας σας

**ΔΕ ΘΑ ΔΙΑΒΑΖΕΤΕ, θα τα λέτε απ’ έξω, ρίχνοντας βέβαια ματιές σε σημειώσεις ή στο powerpoint. Θα προσπαθήσετε να παρουσιάσετε το θέμα σας σαν να είστε καθηγητές/τριες. Θα σας βοηθάω όπου δυσκολεύεστε.**

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟΝ ΠΟΙΗΤΗ**

**ΝΙΚΟ ΚΑΒΒΑΔΙΑ**

Α) Η ΖΩΗ ΤΟΥ

Να διαβάσετε τα βιογραφικά του Καββαδία και να φτιάξετε ένα **σύντομο** powerpoint για να το παρουσιάσετε στην τάξη (βασικές πληροφορίες για: γέννηση, σπουδές, εργασία, θάνατο). Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (πάνω από 20)

ΠΗΓΕΣ

1. Σχολικό βιβλίο: βιογραφικό σημείωμα του Καββαδία, σ. 243
2. <https://artic.gr/nikos-kavvadias-o-poiitis-tis-thalassas/>

Β) ΤΟ ΕΡΓΟ ΤΟΥ

1) χαρακτηριστικά του έργου του (θέματα που κυριαρχούν στην ποίησή του, η γλώσσα, η εικονοποιία) 4) Τίτλοι ποιητικών συλλογών του

Γ) ΜΕΛΟΠΟΙΗΜΕΝΑ ΠΟΙΗΜΑΤΑ ΤΟΥ

Αναζητήστε στο διαδίκτυο μελοποιημένα ποιήματα του Καββαδία, ακούστε τα έχοντας τους στίχους μπροστά σας (από το διαδίκτυο ή μια έκδοση ποιημάτων του Καββαδία) και επιλέξτε 1 ή 2 τραγούδια που νομίζετε ότι πρέπει ν’ ακούσουν όλοι οι συμμαθητές/τριες σας

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΑΤΟΜΙΚΗ Η ΟΜΑΔΙΚΗ ΕΡΓΑΣΙΑ ΣΤΟ**

**ΝΙΚΟ ΚΑΖΑΝΤΖΑΚΗ**

**Α) Η ΖΩΗ ΤΟΥ**

Να διαβάσετε τα βιογραφικά του Καζαντζάκη και να φτιάξετε ένα **σύντομο** powerpoint για να το παρουσιάσετε στην τάξη. Βασικές πληροφορίες για: γέννηση, σπουδές, εργασία, φιλοσοφικές αναζητήσεις-κοσμοθεωρία (δείτε π.χ. το επίγραμμα στον τάφο του), βραβεύσεις, θάνατο. Να συνοδεύσετε τα κείμενά σας με εικόνες. Κάθε διαφάνεια να έχει τίτλο και μεγάλο μέγεθος γραμματοσειράς (πάνω από 20)

**Β) ΤΟ ΕΡΓΟ ΤΟΥ**

* Τα είδη λόγου με τα οποία ασχολήθηκε
* Γιατί είναι τόσο δημοφιλής-ξεχωριστός;
* Η γλώσσα του

ΠΗΓΕΣ

1) Σχολικό βιβλίο: βιογραφικό σημείωμα του Καζαντζάκη, σ. 163

2) Το έργο και η σκέψη του Νίκου Καζαντζάκη

<https://archive.patris.gr/articles/56554/20356>

<https://archive.patris.gr/articles/56554/20409>

3)<http://www.sarantakos.com/fistiki/kaz-ergozwh.html>

4) Μουσείο Νίκου Καζαντζάκη <https://www.kazantzaki.gr/gr/home> (πλούσιο εικονογραφικό υλικό)

Ο Νίκος Καζαντζάκης Το έργο και η ζωή του

(Από την ομιλία του Δημήτρη Νικολόπουλου)

Μιλώντας κανείς για τον Νίκο Καζαντζάκη, ακόμα και αν έχει τις ηρωικότερες προθέσεις, τον ευσεβέστερο πόθο, αισθάνεται ότι βρίσκεται μπροστά σε έναν πνευματικό ωκεανό, που είναι αδύνατο να τον χαρτογραφήσει, είναι ακατόρθωτο να τον διαβεί. Θα περιοριστεί κατ΄ ανάγκην σε κάποιες λίγες πλευρές, σε δειλές προσεγγίσεις και σε ατελείς απόπειρες. Μ΄ άλλα λόγια και πιο απλά ίσως θα καταφύγει σε σχηματοποιήσεις, σε κατ΄ οικονομίαν αναφορές, σε «στρογγυλέματα».

Η παρουσίαση του έργου του Νίκου Καζαντζάκη και η αξιολόγηση του εκτιμώ πως μπορεί να σχετιστεί με την ανάλυση τριών παραγόντων:

1ος παράγοντας: Η ικανότητα του Καζαντζάκη στη λογοτεχνική ανάπλαση της πραγματικότητας. Δηλαδή η ξεχωριστή, ακόμα και για λογοτέχνη, ικανότητά του να περιγράφει το τοπίο, τα κτίσματα και τα αντικείμενα με τρόπο παραστατικό και ταυτόχρονα βαθιά συγκινησιακό. Πρόκειται για περιγραφές στις οποίες συνδυάζεται άριστα η απεικονιστική ακρίβεια με τον συναισθηματικό και κριτικό σχολιασμό. Οι καζαντζάκειες περιγραφές είναι υποβλητικές και ευχάριστες. Είναι όμως και «κάτι» περισσότερο, είναι διδακτικές. Έτσι ενσταλάζονται τελικά στη συνείδηση του αναγνώστη ως πνευματικές εμπειρίες.

Η αρτιότητα, η δύναμη, αυτών των περιγραφών έχει ως βασικό της στήριγμα τον τρόπο με τον οποίο χειρίζεται ο Καζαντζάκης τη γλώσσα. Ο Καζαντζάκης γνωρίζει σε βάθος και στην πλήρη διαχρονία της, δηλαδή στην όλη σταδιακή της εξέλιξη, την ελληνική γλώσσα. Το λεξιλόγιο του το αντλεί από μιαν απέραντη δεξαμενή, που απλώνεται από τα ομηρικά έπη μέχρι και τις κρητικές μαντινάδες, ή ακόμη και από τους πιο απόμακρους και σπάνιους ιδιωματισμούς, αυτούς που αν δεν διασώσει η λογοτεχνία θα περάσουν άδοξα στην αιώνια λήθη.

Συμπερασματικά λοιπόν θα έλεγα πως η περιγραφική δύναμη και η γλωσσική κατάρτιση του Νίκου Καζαντζάκη είναι οι δυο όψεις του ίδιου νομίσματος.

2ος παράγοντας. Η αξιοσύνη του έργου του Νίκου Καζαντζάκη σχετίζεται με την προβολή ενός αγωνιστικού προτύπου ζωής, που ενσαρκώνεται, και μάλιστα με τρόπο πειστικότατο, απ΄ τους μυθιστορηματικούς του ήρωες.

Οι ήρωες του αγωνίζονται ενάντια σε κάθε μορφή καταπίεσης και διακατέχονται από το πάθος της Ελευθερίας και της Δικαιοσύνης. Αντιστρατεύονται τη συμβατικότητα και επιχειρούν την υπέρβαση ή και το «αδύνατο».Εμπνέονται από ιδανικά και είναι έτοιμοι να θυσιαστούν γι΄ αυτά, παραμένοντας συνεπείς μέχρι τέλους. Μας πείθουν, μέσα βέβαια από την καζαντζάκεια ηθογράφησή τους, ότι πράγματι αδιαφορούν για το θάνατο και τοποθετούν το νόημα της ανθρώπινης αξιοπρέπειας πάνω απ΄ αυτόν.

Ο Καζαντζάκης, τελικά, προβάλει την οικουμενική διάσταση της ελληνικότητας. Είναι ελληνότροπος και ταυτόχρονα οικουμενικός, παγκόσμιος, κοσμοπολιτικός. Και δεν είναι βέβαια τυχαίο ότι είναι ο μοναδικός έλληνας πεζογράφος με εμπεδωμένη και μακροχρόνια αναγνώριση και καταξίωση διεθνώς. Τα έργα του έχουν μεταφραστεί σχεδόν σε όλες τις ομιλούμενες γλώσσες του κόσμου και διδάσκονται σε διάφορα πανεπιστήμια της υφηλίου ως αντιπροσωπευτικό δείγμα της νεοελληνικής λογοτεχνίας.

3ος παράγοντας. Στη μεγαλοσύνη του καζαντζάκειου έργου συνέβαλε καθοριστικά ο διάχυτος και βαθύς φιλοσοφικός στοχασμός που διέπει τα μυθιστορήματά του.

Ο Νίκος Καζαντζάκης αντιμετωπίστηκε και σχολιάστηκε απ΄ τους κριτικούς αλλά και απ΄ το αναγνωστικό κοινό, σχεδόν ισοβαρώς – «ισόποσα» ως λογοτέχνης και ως φιλόσοφος. Κάποιοι μάλιστα στο πρόσωπο του είδαν περισσότερο τον φιλόσοφο και λιγότερο τον λογοτέχνη. Ισχυρίστηκαν δηλαδή ότι η λογοτεχνία ήταν για αυτόν το πρόσχημα για να αναδείξει με τρόπο παραστατικό, συμβολικό ή έστω και πιο εκλαϊκευτικό τις φιλοσοφικές του αντιλήψεις. Πάντως εκτός από λογοτεχνικά έργα, έγραψε και έργα καθαρού φιλοσοφικού περιεχομένου. Το πιο αντιπροσωπευτικό από αυτά είναι η «Ασκητική».

Ακόμη τον απασχόλησαν και ζητήματα σχετικά με τον χώρο της πολιτικής φιλοσοφίας, όπως: ο κομμουνισμός, ο φιλελευθερισμός, ο καπιταλισμός, τα θεοκρατικά καθεστώτα, η προκατάληψη, η δεισιδαιμονία, η ιστορική παράδοση, ο μαρξισμός ως θεωρία και πράξη, η ρωσική οκτωβριανή επανάσταση του 1917, ο εθνικισμός, ο φασισμός, τα καθεστώτα του Φράνκο, του Μουσολίνι και του Χίτλερ, οι δύο παγκόσμιοι πόλεμοι και οι εμφύλιοι πόλεμοι της Ισπανίας και της Ελλάδας.

Τον πολιτικό στοχασμό του Καζαντζάκη απασχόλησε ιδιαίτερα η αντίθεση της χριστιανικής διδασκαλίας, ως περιεχομένου, με τη δράση και τις συμπεριφορές του Ιερατείου. Στα μυθιστορήματα «ο Χριστός ξανασταυρώνεται» και «ο τελευταίος πειρασμός» μέσα από τους συμβολισμούς της λογοτεχνικής γλώσσας περιγράφεται και στηλιτεύεται αυτή η αντίθεση.

Ο ίδιος διακήρυττε πως δεν ανήκει σε καμιά ιδεολογία. Έτσι όσοι τον θεωρούν αποκλειστικά «δικόν» τους, μάλλον απατώνται ή μιλάνε εκ του πονηρού.

Τον Καζαντζάκη τον εκφράζει η θρυλική φράση, παρμένη από την «Ασκητική», που στεφανώνει ως επιτάφιο επίγραμμα, ως αμάραντη πνευματική δάφνη, το μνήμα του, εκεί, στο Ηράκλειο της Κρήτης

«Δεν ελπίζω τίποτα, δε φοβούμαι τίποτα, είμαι ελεύθερος»

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΟΜΑΔΙΚΕΣ ΕΡΓΑΣΙΕΣ ΣΕ ΠΟΙΗΤΕΣ ΤΗΣ ΜΟΝΤΕΡΝΑΣ ΠΟΙΗΣΗΣ**

**Νίκος Εγγονόπουλος**

* παρουσίαση του έργου του (λίγα βιογραφικά, σε ποια σχολή ανήκε, από ποιο ρεύμα επηρεάστηκε, επιλογή ποιημάτων του που σας αρέσουν, μελοποιημένα ποιήματα)

Βιβλιογραφία: Αφιέρωμα της εφημερίδας «Η Καθημερινή» <http://wwk.kathimerini.gr/kath/7days/1997/05/25051997.pdf>

ΑΝΕΝΕΡΓΟΣ ΣΥΝΔΕΣΜΟΣ

Δικτυογραφία: [ΝΙΚΟΣ ΕΓΓΟΝΟΠΟΥΛΟΣ - Σύνοψις βίου και έργου του ποιητή](http://spoudasterion.pblogs.gr/2009/06/475081.html) <http://spoudasterion.pblogs.gr/2009/06/475081.html>

ΑΝΕΝΕΡΓΟΣ ΣΥΝΔΕΣΜΟΣ

* *Νέα Περί του θανάτου…*: ερωτήματα που πρέπει να καλύψετε στην ανάλυση και παρουσίασή σας

1) Τι παρατηρείτε στον τίτλο;

2) Ποιος ήταν ο Φ. Λόρκα;

3) Ποια άποψη εκφράζεται για τους ποιητές;

4) Τι παρατηρείτε στη μορφή των στίχων;

5) Να συγκρίνετε πώς παρουσιάζεται η ποίηση και οι ποιητές στο ποίημα του Εγγονόπουλου και στα ποιήματα του Ανδρέα Εμπειρίκου [Τρία αποσπάσματα: 2, σελ. ] και Γιώργου Σαραντάρη «Δεν είμαστε ποιητές σημαίνει…» (σελ. 233).

Ιστορικά στοιχεία: Τον Ιούλιο του 1936 ξεσπά εμφύλιος πόλεμος στην Ισπανία ανάμεσα στους εθνικιστές που υποστήριζαν τον Φράνκο –μετέπειτα δικτάτορα της Ισπανίας από το 1939 έως και το 1975- και τους δημοκρατικούς που υποστήριζαν τον νεοεκλεγέντα Πρόεδρο της Δημοκρατίας Μανουέλ Αθάνια. Οι εθνικιστές του Φράνκο λάμβαναν βοήθεια από το φασιστικό καθεστώς της Ιταλίας και το ναζιστικό καθεστώς της Γερμανίας, ενώ οι δημοκρατικοί από την κομμουνιστική Σοβιετική Ένωση. Η επικράτηση του Φράνκο έφερε την Ισπανία στον κύκλο των ολοκληρωτικών καθεστώτων της Ευρώπης, λίγο προτού ξεκινήσει ο Δεύτερος Παγκόσμιος Πόλεμος στη Γηραιά Ήπειρο. Στις 19 Αυγούστου 1936 δολοφονείται στη Γρανάδα ο Φεντερίκο Γκαρθία Λόρκα, σημαντικότατος ποιητής και θεατρικός συγγραφέας, που με την επαναστατική του διάθεση και την προσήλωσή του στα δικαιώματα των πολιτών είχε προκαλέσει τη δυσαρέσκεια των εθνικιστών. Το απροσδόκητο της εκτέλεσης του ποιητή, το γεγονός ότι δε βρέθηκε ποτέ ο τόπος ενταφιασμού του, αλλά και η απουσία μιας ουσιαστικής εξήγησης για τη δολοφονία του, δημιούργησαν μεγάλο ενδιαφέρον στην κοινή γνώμη τόσο στην Ισπανία όσο και σε πολλές ευρωπαϊκές χώρες. Κι είναι το ενδιαφέρον αυτό που θα γίνει αντικείμενο εκμετάλλευσης από πολλές εφημερίδες, δημοσιογράφους και αρθρογράφους της εποχής, που θα θελήσουν να εμπορευματοποιήσουν το θάνατο του μεγάλου ποιητή με υποτιθέμενες ειδήσεις για τον τόπο ταφής του, αλλά και πιθανές εξηγήσεις για τη δολοφονία του. Τα σχετικά δημοσιεύματα διαδέχονται το ένα το άλλο, χωρίς επί της ουσίας να προσφέρουν κάποια ουσιαστική πληροφόρηση, μιας και τα μεγάλα ερωτήματα γύρω απ’ τη δολοφονία παρέμειναν αναπάντητα. Ο Νίκος Εγγονόπουλος ενοχλημένος από το χρησιμοθηρικό ενδιαφέρον των εφημερίδων, στηλιτεύει με τους στίχους του την ασεβή τους προσπάθεια να κερδίσουν απ’ το θάνατο του ποιητή. (ΠΗΓΗ: [http](http://latistor.blogspot.com/2012/04/19-1936.html#ixzz3LuIaOihA)://latistor.blogspot.com/2012/04/19-1936.html#ixzz3LuIaOihA)

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΟΜΑΔΙΚΕΣ ΕΡΓΑΣΙΕΣ ΣΕ ΠΟΙΗΤΕΣ ΤΗΣ ΜΟΝΤΕΡΝΑΣ ΠΟΙΗΣΗΣ**

**Νίκος Εγγονόπουλος**

* παρουσίαση του έργου του (λίγα βιογραφικά, σε ποια σχολή ανήκε, από ποιο ρεύμα επηρεάστηκε, επιλογή ποιημάτων του που σας αρέσουν, μελοποιημένα ποιήματα)

<http://www.engonopoulos.gr/_homeEL/bio.html>

Εκπαιδευτικό 5λεπτο βίντεο για τη ζωή και το έργο του

<http://photodentro.edu.gr/aggregator/lo/photodentro-educationalvideo-8522-148>

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΟΜΑΔΙΚΕΣ ΕΡΓΑΣΙΕΣ ΣΕ ΠΟΙΗΤΕΣ ΤΗΣ ΜΟΝΤΕΡΝΑΣ ΠΟΙΗΣΗΣ**

**Οδυσσέας Ελύτης**

* παρουσίαση του έργου του (λίγα βιογραφικά, σε ποια σχολή ανήκε, από ποια ρεύματα επηρεάστηκε, θέματα που κυριαρχούν στην ποίησή του, χαρακτηριστικά του έργου του, βράβευση, επιλογή ποιημάτων του που σας αρέσουν, μελοποιημένα ποιήματα)
* *Το Άξιον Εστί*: πότε γράφτηκε, περιεχόμενο, δομή, από ποια έργα έχει δεχτεί επιδράσεις, γιατί θεωρείται σημαντικό έργο της νεοελληνικής λογοτεχνίας, επιλογή στίχων του που σας αρέσουν.

Βιβλιογραφία: Αφιέρωμα της εφημερίδας «Η Καθημερινή», «Το Άξιον Εστί» (από τη σχολική βιβλιοθήκη)

Δικτυογραφία: <http://fotodendro.blogspot.gr/> και μετά επιλογή των συνδέσμων ΟΔΥΣΣΕΑΣ ΕΛΥΤΗΣ (2) και ΟΔΥΣΣΕΑΣ ΕΛΥΤΗΣ- ΑΞΙΟΝ ΕΣΤΙ (1) στο δεξιό μέρος του ιστολογίου

<http://www.elytis.edicypages.com/en>

<http://estamou.blogspot.gr/2010/09/blog-post_30.html>

* Τα πάθη, άσμα η΄ (απόσπασμα σχολικού βιβλίου): βλ. ερωτήσεις σχολικού βιβλίου

Για να κατανοήσετε καλύτερα το 8ο Άσμα, διαβάστε το Ανάγνωσμα Τέταρτο:

ΑΝΑΓΝΩΣΜΑ ΤΕΤΑΡΤΟ. ΤΟ ΟΙΚΟΠΕΔΟ ΜΕ ΤΙΣ ΤΣΟΥΚΝΙΔΕΣ

ΜΙΑΝ ΑΠΟ ΤΙΣ ΑΝΗΛΙΑΓΕΣ μέρες εκείνου του χειμώνα, ένα πρωί Σαββάτου, σωρός αυτοκίνητα και μοτοσυκλέτες εζώσανε το μικρό συνοικισμό του Λευτέρη, με τα τρύπια τενεκεδένια παράθυρα και τ’ αυλάκια των οχετών στο δρόμο. Και φωνές άγριες βγάνοντας, εκατεβήκανε άνθρωποι με χυμένη την όψη στο μολύβι και τα μαλλιά ολόισια ίδιο άχερο. Προστάζοντας να συναχτούν οι άντρες όλοι στο οικόπεδο με τις τσουκνίδες. Και ήταν αρματωμένοι από πάνου ως κάτου, με τις μπούκες χαμηλά στραμμένες κατά το μπουλούκι. Και μεγάλος φόβος έπιανε τα παιδιά, επειδή τύχαινε, σχεδόν όλα, να κατέχουνε κάποιο μυστικό στην τσέπη ή στην ψυχή τους. Αλλά τρόπος άλλος δεν ήτανε, και χρέος την ανάγκη κάνοντας, λάβανε θέση στη γραμμή, και οι άνθρωποι με το μολύβι στην όψη, το άχερο στα μαλλιά και τα κοντά μαύρα ποδήματα, ξετυλίξανε γύρω τους το συρματόπλεγμα. Και κόψανε στα δύο τα σύγνεφα, όσο που το χιονόνερο άρχισε να πέφτει, και τα σαγόνια με κόπο κρατούσανε τα δόντια στη θέση τους, μήπως τους φύγουν ή σπάσουνε. Τότε, από τ’ άλλο μέρος φάνηκε αργά βαδίζοντας νά ‘ρχεται Αυτός με το Σβησμένο Πρόσωπο, που σήκωνε το δάχτυλο κι οι ώρες ανατρίχιαζαν στο μεγάλο ρολόι των αγγέλων. Και σε όποιον λάχαινε να σταθεί μπροστά, ευθύς οι άλλοι τον αρπάζανε από τα μαλλιά και τον εσούρνανε χάμου πατώντας τον. Ώσπου έφτασε κάποτε η στιγμή να σταθεί και μπροστά στο Λευτέρη. Αλλά εκείνος δε σάλεψε. Σήκωσε μόνο αργά τα μάτια του και τα πήγε μεμιάς τόσο μακριά – μακριά μέσα στο μέλλον του – που ο άλλος ένιωσε το σκούντημα κι έγειρε πίσω με κίντυνο να πέσει. Και σκυλιάζοντας, έκανε ν’ ανασηκώσει το μαύρο του πανί, νάν του φτύσει κατάμουτρα. Μα πάλι ο Λευτέρης δε σάλεψε. Πάνω σε κείνη τη στιγμή, ο Μεγάλος Ξένος, αυτός που ακολουθούσε με τα τρία σειρήτια στο γιακά, στηρίζοντας στη μέση τα χέρια του, κάγχασε: ορίστε, είπε, ορίστε οι άνθρωποι που θέλουνε, λέει, ν’ αλλάξουνε την πορεία του κόσμου! Και μη γνωρίζοντας ότι έλεγε την αλήθεια ο δυστυχής, καταπρόσωπο τρεις φορές του κατάφερε το μαστίγιο. Αλλά τρίτη φορά ο Λευτέρης δε σάλεψε. Τότε, τυφλός από τη λίγη πέραση που ‘χε η δύναμη στα χέρια του, ο άλλος μη γνωρίζοντας τι πράττει, τράβηξε το περίστροφο και του το βρόντηξε σύρριζα στο δεξί του αυτί. Και πολύ τρομάξανε τα παιδιά, και οι άνθρωποι με το μολύβι στην όψη και το άχερο στα μαλλιά και τα κοντά μαύρα ποδήματα, κέρωσαν. Επειδή πήγανε κι ήρθανε γύρω τα χαμόσπιτα, και σε πολλές μεριές το πισσόχαρτο έπεσε και φανήκανε μακριά, πίσω απ’ τον ήλιο, οι γυναίκες να κλαίνε γονατιστές, πάνω σ’ ένα έρμο οικόπεδο, γεμάτο τσουκνίδες και μαύρα πηχτά αίματα. Ενώ σήμαινε δώδεκα ακριβώς το μεγάλο ρολόι των αγγέλων.

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΟΜΑΔΙΚΕΣ ΕΡΓΑΣΙΕΣ ΣΕ ΠΟΙΗΤΕΣ ΤΗΣ ΜΟΝΤΕΡΝΑΣ ΠΟΙΗΣΗΣ**

**Γιάννης Ρίτσος**

* παρουσίαση του έργου του (λίγα βιογραφικά, σε ποια σχολή ανήκε, από ποια ρεύματα επηρεάστηκε, χαρακτηριστικά της ποίησής του, επιλογή ποιημάτων του που σας αρέσουν, μελοποιημένα ποιήματα)

Βιβλιογραφία: Αφιέρωμα της εφημερίδας «Η Καθημερινή» και βιβλίο από την «Ελευθεροτυπία»

Δικτυογραφία: <http://fotodendro.blogspot.gr/> και μετά επιλογή στο δεξιό μέρος του ιστολογίου του συνδέσμου: ΡΙΤΣΟΣ ΓΙΑΝΝΗΣ - χαρακτηριστικά της ποίησής του (1)

* *Ο τόπος μας*: Στην ανάλυσή σας να λάβετε υπόψη τα εξής ερωτήματα

Ποιες εικόνες συνθέτουν το ελληνικό τοπίο και ποια κοινά χαρακτηριστικά έχουν;

Ποια στοιχεία της ελληνικής ζωής και παράδοσης απαντούν στο ποίημα;

Να συγκρίνετε ως προς τη μορφή και το περιεχόμενο την παρουσίαση του ελληνικού τοπίου στο ποίημα «Ο τόπος μας» και στους στίχους 1-13 της «Ρωμιοσύνης».

**ΝΕΟΕΛΛΗΝΙΚΗ ΛΟΓΟΤΕΧΝΙΑ Β΄ ΛΥΚΕΙΟΥ**

**ΟΜΑΔΙΚΗ ΕΡΓΑΣΙΑ ΣΤΟΝ Μ. ΚΑΡΑΓΑΤΣΗ**

* παρουσίαση του έργου του (λίγα βιογραφικά, σε ποια σχολή ανήκε, από ποια ρεύματα επηρεάστηκε, χαρακτηριστικά της πεζογραφίας του, τίτλοι των σημαντικότερων έργων του)
* «**Τα χταποδάκια**». Στην ανάλυσή σας να λάβετε υπόψη τα εξής σημεία:
* Χαρακτηρισμός του ήρωα
* Να περιγράψετε και να ερμηνεύσετε τη συμπεριφορά των προσώπων της ταβέρνας απέναντι στον Παναγιωτάκη
* Αφηγηματικές τεχνικές
* Νατουραλιστική τεχνοτροπία: σε ποια στοιχεία του κειμένου φανερώνεται
* Γλώσσα: Γιατί, κατά τη γνώμη σας , ο συγγραφέας χρησιμοποιεί λαϊκές εκφράσεις ανάμεικτες με λόγιους τύπους στο διήγημα αυτό;
* Παράλληλο κείμενο:

Ο Λάμπρος Πορφύρας  στο παρακάτω ποίημα φαίνεται ν’ απευθύνεται στον Παναγιωτάκη, ή  καλύτερα, στον «κάθε Παναγιωτάκη» της ζωής. α)  Ποια στοιχεία του ποιήματος νομίζετε ότι ταιριάζουν με την περίπτωση του Παναγιωτάκη; β)  Ποια  στάση  έχει εδώ ο ποιητής απέναντι στον ήρωά του, σε αντίθεση με τον συγγραφέα του διηγήματος που σας δόθηκε;

Λάμπρου Πόρφυρα, «Πιε στου γιαλού τη σκοτεινή ταβέρνα…»

Πιε στου γιαλού τη σκοτεινή ταβέρνα το κρασί σου

σε μι’ άκρη, τώρα π’ άρχισαν, ξανά τα πρωτοβρόχια,

πιε το με ναύτες και σκυφτούς ψαράδες αντικρύ σου

μ’ ανθρώπους που βασάνισε κι η θάλασσα  κι η φτώχεια.

Πιε το, η ψυχή σου ξένοιαστη τόσο πολύ να γίνει,

που αν έρθ’ η μοίρα σου η κακιά να της χαμογελάσεις,

καημοί  καινούριοι αν έρθουνε μαζί σου ας πιουν κι εκείνοι,

κι αν έρθει ο Χάρος, ήσυχα κι αυτόν να τον κεράσεις.

Δικτυογραφία:

1) Πρόσωπα και θέματα της Νεοελληνικής Λογοτεχνίας:

 <http://www.greek-language.gr/Resources/literature/education/literature_history/search.html?details=51>

2) ΑΠΟΡΙΕΣ … φιλολογικής φύσεως: Τα χταποδάκια <http://philologoiquestioning.blogspot.gr/2012/06/blog-post_19.html>